З 2011 года і па цяперашні час сумесна з Нацыянальным мастацкім музеем Рэспублікі Беларусь педагог працуе па праграме “Крок насустрач”, з’яўляецца ўдзельнікам міжнароднага аднайменнага фестывалю ў Санкт-Пецярбургу (2011) і Маскве (2012). У лістападзе 2012 года творчая майстэрня “Фарба” прыняла ўдзел у мастацкім праекце “Малюем свет разам”, арганізаваным Беларускім дзіцячым фондам і мастаком з Германіі М.Юрке. У верасні 2015 года ў Інстытуце імя Гётэ прайшла выстава “Калідор”, якая аб’яднала работы ўдзельнікаў “Фарбы”, створаныя за 22 гады. Навучэнцы спецшколы № 14 Мінска неаднойчы адзначаліся дыпломамі падчас Рэспубліканскага фестывалю мастацкай творчасці “Вясёлкавы карагод”.